**Opstillingsgrundlag**

**Navn: Maj Ulrikka Thinggaard**

By: Rostved

Beskæftigelse: Retoriker og pædagogmedhjælper :)

Kontakt: majthing@gmail.com

**Baggrund:**

Jeg uddannet cand. mag. i kulturjournalistik og retorik. Gennem mine år på universitetet i hhv. Aarhus og København har jeg beskæftiget mig med formidling i mange afskygninger - fra kulturformidling og koncertanmeldelser til radiodebatter og talkshows. Men særligt ét spørgsmål har optaget mig gennem min uddannelse: hvordan kan vi skabe en mere troværdig politisk kultur gennem konstruktiv formidling? Jeg er overbevist om, at det gode samfund kræver tillid til vores politikere, det politiske system og demokratiet. Og her mener jeg, at Alternativet har fat i noget væsentligt, når de forsøger at ændre debat-og samtalekulturen i dansk politik.

**Privat:**

Jeg er født på nordspidsen af Mors og har boet skiftevis i Aarhus og København siden 2009. Jeg er nu bosat i kollektivet land.skab, der ligger placeret i naturskønne omgivelser i Rostved nær Rønde. Her nyder jeg at være tæt på naturen, at dyrke egne grøntsager og at avle og spise egne dyr. Mine bofæller og jeg eksperimenterer med levemåder og projekter indenfor ideer om bæredygtighed, fællesskab og spørgsmålet om, hvordan vi lever gode liv. Jeg arbejder til daglig i Kalø Frie Skovbørnehus og brygger desuden på ideen om at starte op som selvstændig.

**Hvorfor stille op?**

Jeg ønsker at give mit bidrag til en sundere politisk kultur med mere idealisme, mere samarbejde på tværs af partierne, mere respektfuld debat samt større fokus på, hvad der er det gode liv for borgerne. Desuden nærer jeg en stor kærlighed til naturen og ønsker at vi som kommune, land og verden bliver gode til at bruge den med respekt for dyr og planter.

**Hvad kan jeg bidrage med?**

Retorisk faglighed, troværdighed, ærlighed, ægthed, empati, mod, nysgerrighed.